Пасля казання вернікі заспявалі Літанію да ўсіх святых, была прачытаная малітва пасвячэння. Абрад асвячэння святыні працягнуўся памазаннем сцен святым алеем. Арцыбіскуп Клаўдыё Гуджэроці і біскуп Аляксандр Кашкевіч намасцілі сцены, пазначаючы іх знакам крыжа. Намашчэнне азначае прыналежнасць Богу. Касцёл св. Станіслава Косткі ў Ваўкавыску з’яўляецца святой будовай і належыць ужо толькі Госпаду.